|  |  |  |
| --- | --- | --- |
|  | | **16.** |
| **TÖRÖKSZENTMIKLÓS VÁROS POLGÁRMESTERÉTŐL** | | |
| **E L Ő T E R J E S Z T É S** | | |
| A Képviselő-testület 2015. július 30. napján tartandó **rendes nyílt** ülésére | | |
|  | | |
| Előterjesztő megnevezése: | Markót Imre | |
| Iktatószám: | 2-162/2015-F-1 | |
| Tárgy: | **Előterjesztés a Törökszentmiklósi Logisztika Kft. 2015. évi üzleti tervének módosításáról** | |
| Előterjesztés jellege: | Rendelet-tervezet, **Határozat-tervezet**, Tájékoztató, Beszámoló | |
| Melléklet: | 1 db **határozat tervezet** | |
| Készítette: | Turcsányi András ügyvezető | |
| Véleményezésre megküldve: | a Képviselő-testület **Pénzügyi és Városfejlesztési** Bizottsága  részére | |
| Törvényességi véleményezésre bemutatva: | 2015. július 23. | |

**Tisztelt Képviselő-testület!**

A Képviselő-testület a 48/2015. (III.26.) Kt. számú határozatában, mint a Törökszentmiklósi Logisztika Kft. alapítói jogainak gyakorlója jóváhagyta a gazdasági társaság Üzleti Tervét. Az Üzleti Terv IV. Működési terv 2. személyi feltételek részben „Továbbfejlesztés lehetőségei„ címszó alatt jelzett állagmegóvási munkára - 1. sz. raktár tetőfelújítása – szánt összeg nem nyújt fedezetet a munkálatok teljes körű elvégzésére. A felmérések alapján eléri a 3.000.000.- Ft összeget, mivel a beruházás nem csak egy szakaszon, hanem épület egészén valósulna meg.

A felújítás azért szükséges mert balesetveszélyes helyzet áll fenn a tetőszerkezet állapota miatt. Az időjárási körülmények hatásai veszélyeztetik az elektromos áramforrások biztonságos, érintésvédelmi szempontból megfelelő használatát. A beruházás továbbá az önkormányzati tulajdonú építmény állagmegóvását is szolgálja.

A választott elszámolási módszer alapján az eredmény az évi 6 %-os amortizáció arányos részével csökken. Ez az összeg amennyiben az állagmegóvás 2015. szeptember 30. napjáig megvalósul 45.000.- Ft értékben realizálódik. A Pénzügyi Tervet (Eredményterv 2015) nem szükséges módosítani, mivel az ingatlan önkormányzati tulajdonban van – tehát a gazdasági társaság szempontjából idegen vagyonelem – ezáltal a beruházás amortizációja számolható el költségként.

Tisztelt Képviselő-testület!

Fentiek alapján kérem az előterjesztés megvitatását, valamint a határozat-tervezet elfogadását.

Törökszentmiklós, 2015. július 24.

**Markót Imre**

**polgármester**

**\_\_\_\_ /2015. ( \_\_\_ ) K. t.**

**H a t á r o z a t :**

**Előterjesztés a Törökszentmiklósi Logisztika Kft. 2015. évi üzleti tervének módosításáról**

A Törökszentmiklós Városi Önkormányzat Képviselő-testülete, mint a Törökszentmiklósi Logisztika Kft. alapítói jogainak gyakorlója a következő döntést hozza.

1. A Képviselő-testület a Törökszentmiklósi Logisztika Kft. Üzleti Tervének IV. Működési terv 2. személyi feltételek részben „Továbbfejlesztés lehetőségei„ címszó alatt jelzett állagmegóvási munkára szánt összeg 3.000.000.- Ft- ra történő módosítását jóváhagyja.

Felelős: Turcsányi András ügyvezető

Markót Imre polgármester

Határidő: folyamatos

Erről értesülnek:

1. Markót Imre polgármester
2. Dr. Majtényi Erzsébet jegyző
3. Törökszentmiklósi Logisztikai Kft.